ЭМИНЕ УСЕИН 


АШУРЕ КУНЮ 


Мераба, достум! 


Меним адым Эмине. Бугунь къуванчлы кунь, 
чюнки бугунь Ашуре куню. Хатидже кљартанам 
бу куньде адет олгъан, чешит захирелер ве 
мейва къуруларындан, ашыр ашыны пиширди. 
Осман къартбабам исе Ашуре куню акъкъында 
меракълы шейлерни анълатты. 

Сен де меракъ этсенъ, динъле, достум. 

Биз къулланылгъан Милядий такъвимден 
гъайры Хиджрий такъвим бар. Бизим ибадетлер 
бу такъвиме коре япыла. Хиджрий такъвимнинъ 
биринджи айы олгъан Мухаррем айы мубарек 
айлардан биридир. Мухаррем айынынъ 10-нджы 
куню Ашуре (Ашыр) кунюдир. 

Хадис китапларында язылгъанына коре, Аллах 
Ашыр куню Ер ве Кокни яраткъан ве он 
пейгъамберине он чешит эдие ве эйилик япкъан: 

Муса (а.с.)* Ашыр кунюнде Аллахтан бир 
муджизе оларакъ, денъизни ярды, озь халкъыны 
ортасындан кечирди, оларнынъ пешинден 
кельген Фиравун аскерлеринден къуртарды; 


Нух (а.с.) Туфандан сонъ, гемисини Джуди 

дагъынынъ устюне Ашыр кунюнде демирледи; 
Юнус (а.с.) балыкънынъ къурсагъындан Ашыр 

куню къуртулды; 

Адемнинь (а.с.) тёвбеси Ашыр куню къабул 
этильди; 

Юсуф (а.с.) къардашлары тарафындан атылгъан 
къуюдан Ашыр куню чыкъарылды; 

Иса (а.с.) о куню дюньягъа кельди ве о куню 
кок юзюне юксельтильди; ТІ 

Давутныныь (а.с.) тевбеси о куню къабул | 
этильди; 

Ибрахимнинъ (а.с.) огълу Исмаил (а.с.) о куню 
догъды; 

Якъупнынъ (а.с.) огълу Юсуфкъа (а.с.) асрет 
къалгъаны себебинден къапалгъан козьлери о 
куню корьмеге башлады; 

Эюп (а.с.) хасталыгъындан о куню шифаланды. 


Аштуре куню акъкъында мен чокъ шей 
огрендим ве Аллах Тааля инсанларны 
пек севгенини анъладым. 

Достум, эгер сен де даа чокъ шейлерни 
огренмеге истесенъ, къартбабам берген 
бильгилерни берабер огренейик. 


Ашуре куню мубарек олсун! 


Алейхисселям (а. с.)* - «Аллах онъа селяметлик берсин». 


АШУРЕ КУНЮ 


Бу кунь Хакь эйилик япкьан, 
Ер ве кокни яраткъан, 
Джефалардан кьуртаргьан, 
Ашуре куню бугунь! 


Бу кунь ораза туттыкъ, 
Хайыр дуалар эттик, 
Ярдым эльни узаттыкъ, 
Ашуре куню бугунь! 


Софра къурдыкъ сокъакъта, 
Къазан къайнай оджакъта, 
Шенълик, къуванч эр якъта, 
Ашуре куню бугунь! 


Ашуре татлы олсун, 
Эпимизге аш олсун, 
Хайырлы бу кунь олсун, 
Ашуре куню бугунь! 


ДЖУМА КУНЮ 


Бугунь джума куню. Осман къартбабам эр 
джума куню джамиге джума намазына бара. 

-Къартбаба, не ичюн сиз джамиге джума куню 
намазгъа барасыз? 

- Динъле, балам. Джума - мусульманлар 

ичюн мубарек куньдир. Джума муминлернинъ 
байрамыдыр. Бу кунь мусульманлар джамиде 
уйле вакътында топланып, бирликте джума 
намазыны къылалар. Тек башына байрам намазы 
къылынмаз. Джума куню япылгъан ибадетлер 
эки къат саваптыр. Куньлернинъ энъ эйиси, энъ 
шерефлиси, энъ къыйметлиси джумадыр. Адем 
(а.с.) джума куню яратылды ве джума куню 
дженнеттен чыкъарылды. Джума куню, Арефе 
ве Ашуре куньлери, Къурбан ве Рамазан 
байрамлары киби къыйметлидир. 

Джума куню мусульманларгъа темиз олмакъ 
(устюни-башыны ювмакъ), тишлерни 
фырчыламакъ, мис къокъу сюрьмек, темиз 
кийимлерни киймек, кулер юзьлю ве муляйим 
олмакъ керектир. 


нЕ 
< 


Бу куню атта кьушлар, вахший аиванлар бири- 
бирине, «Селям сизге, бугунь джумадыр», 
дейлер. 


- Къартбаба, мен де шимди азбаргъа чыкъып, 
оларгъа селям айтарым: 


«Селям сизге, къушлар, айванлар, боджеклер, 
бугунь джумадыр»! 


Джуманъыз мубарек олсун! 


МУБАРЕК ДЖУМА КУНЮ 


Бу кунь Хакь рахмет зилер, 
Амангъа толур эр ер, 

Мумин дер, «Аллаху Экбер»*! 4 

Мубарек джума куню! 


Эзан сесин эшиттик, 
Мерхаметине кельдик, 
Джумлемиз намаз къылдыкъ, 
Мубарек джума куню! 


Бу кунь джамилер толу, 
Муминлернинь саф куню, 
Афтанынъ байрам куню, 

Мубарек джума куню! 


Рахмет къонар Аллахтан, 
Эйилик келир эр якътан, 
Кяинатны О, яраткъан, 
Мубарек джума куню! 


Аллаху экбер* - Аллах энъ буюктыр. 


МЕВЛИД КЂАНДИЛИ 


Мераба, севгили достум! Бугунь мен пек 
бахтлыйым, чюнки бугуњ Мевлид кљандили, 
яни Пейгъамбер Эфендимизнинъ (с.а.в.) 
догъулгъан куню. 

Достум, сенинъ догъгъан кунюнъ не вакъыт? 
Меним октябрнинъ ильк куню. Пейгъамбер 
Эфендимиз исе апрельнинь 20-синде догъулды. 
Амма бугунь 20-нджи апрель дегиль, бугунь й 
Хиджрий такъвимине коре Ребиу'ль-эвель | 
айынынь 12-нджи кунюдир. 

Бугунь Осман къартбабам манъа Пейгъамбер 
Эфендимиз насыл бу дюньягъа кельгенини 
анълатты. Сен де, достум, меракъ этсень, динъле. 

Милядий 571 сенесининъ апрель 20- сине 
догъру кельген Ребиу’ль-эвель айынынъ 12-си, 
базар эртеси сабасында Пейгъамберимиз (с.а.в.) 
дюньягъа кельген. 

Пейгъамберимизнинъ бабасы Абдуллах, анасы 
Эминедир. Бабасы Абдуллах вефат эткен. 

Бабасы олмагъаны ичюн Пейгъамберни ильк 
кере къартбабасы Абдуллмутталиб къолуна 
алгъан. 


Анасы Эмине, Пейгьамберимизге юклю 
олгъанынынъ ильк куньлеринде бир тюш 
корьген. Тюшюнде онъа: «Эй, Эмине! Сен бу 
умметнинъ эфендисинен юклюсинъ! Дюньягъа 
кельген вакътында: «Эр куньджюнинъ 
шерринден оны тек олгъан Аллахкъа авале 
этем», - деп дуа эт ве онъа «Мухаммед» адыны 
бер!» – деп сесленильгенини эшиткен. 

Пейгъамбер Эфендимиз Меккеде догъды. 
Догъгъан вакътында ич бир балагъа бенъземей 
эди. Онда олгъан пейгъамберлик нуру этрафтаки 
инсанларнынъ козьлерини къамаштыра эди. | 
Пейгьамберимиз догъулгъан ерде, яни Меккеде, | 
инсанлар путларгъа табынгъанлар. Аллахтан 
узакь олгьанлар. Пейгьамберимиз Аллахны бир 
олгьаныны анълаткъан ве инсанларгъа эйилик 
япып, гузель шейлерни огретекен. Бунынъ ичюн 
эр кес оны севген. Оны севгенлери ичюн Аллахны 
да севгенлер. 

Мен де Пейгъамберимизни пек севем! О киби, 
инсанларгъа эйилик япмакъ ве о киби, ахлякълы 
олмакъ истейим. Эгер мен о киби гузель инсан 
олсам, Аллах мени пек север! 


Осман кљартбабам манъа айтты: «Эгер 
Пейгьамберимизни пек севсень, бу сезлерни 
айтсанъ: «Аллахумме салли аля сеййидина 
Мухаммед»! Яни: «Аллахым! Севгили 
Пейгъамбериме, эйиликлер, гузелликлер бер», 
Пейгъамберимиз сени эшитир». 


Кель, достум, берабер айтайыкъ! Пейгъамбер 
Эфендимизге догъгъан кунюне эдие 


багъышлайыкъ: 


«Аллахумме салли аля сеййидина Мухаммед»! 


Мевлид къандилинъиз мубарек олсун! 


Саллялаху алейхи ве селлем (с.а.в.)* - «Аллах онъа эйилик ве 
селяметлик берсин». 


Я МУХАММЕД МУСТАФА! 


Юзюнь кунештен айдын, 

Бизим ичюн нур яйдынъ, 

Гузельдир сенинъ адынъ, 
Я Мухаммед Мустафа! 


Севги сачар гуль юзюнъ, 
Юрегимде эр сезюнъ, 
Юрьген ёлунъ акъ, тюзгюн, 
Я Мухаммед Мустафа! 


Балаларгъа къундакъсынъ, 
Буюклерге къучакъсынъ, 
Эр бир джангъа ашыкъсынъ, 
Я Мухаммед Мустафа! 


«Аллах бирдир!» - сен дединъ, 
Кимсеге эгильмединъ, 
Ислам динини яйдынъ, 

Я Мухаммед Мустафа! 


КЬАНДИЛИНЬИЗ МУБАРЕК ОЛСУНІ 


Регьайиб кьандили ве Мирадж кьандили 


Мераба, достум! Бугунь гузель бир кунь, бугунь 
Регьайиб къандили. Осман къартбаба манъа 
Регьайиб къандили акъкъында меракълы 
шейлер анълатты. Эгер сенде де, достум, 
меракълы олса, динъле. 

Бизим къулланылгъан Милядий такъвимден к 
гьайры Хиджрий такъвим бар. Хиджрий 1 
такъвим: Мухаррем, Сефер, Рабиу"ль-эввель, 
Рабиу"ль-ахир, Джумазие"ль-эввель, 
Джумазие'ль-ахир, Реджеб, Шабан, Рамазан, 

Шевваль, Зуль-каде ве Зуль-хидже - 12 айдан 
ибарет. 

Бу 12 айнынъ ичинде Реджеб, Шабан ве 
Рамазангъа учь айлар, дейлер. Бу айлар чокъ 
муимдир. Чюнки бу айларда мусульманлар чокъ 
ибадет этелер. Бугунь Реджеб айынынъ ильк 
джума геджесине Регъайиб къандили дейлер. 

Эгер бу гедже Аллахкъа дуа этсенъ, Аллах къабул 
этер. Мен Аллахкъа эр вакъыт дуа этем. Бу гедже 
де даа чокъ дуа этерим. 


Реджеб айынынь 27 геджеси даа бир кьандиль 
бар. Бу - Мирадж кљандили. Бу гедже 
Пейгъамбермиз еди кокке котерильди 
ве Аллахнен къонушты. Бу сеферден 
Пейгьамберимиз умметимизге багьшыш иле 
къайтты. Бу беш кере намаз къылмакъ 
эмиридир. 

Къандиль куньлеринде бизим эвимизге | 
мусафир келер, софралар кьурулар, мен ы 
къартбабамнынъ ве къартанамнынъ къолуны 
алам, олар исе манъа: «Машаллах»“, деп 
багъшыш берелер. Бу гедже къартбабам манъа 
бир дуаны огретти: 


«Аллахуме барик лена фи Реджебе ве Шабан ве 
беллигъна Рамазан». 


Яни: Аллахым! Раджеб, ве Шабан айларыны 
мубарек эт. Бизни Рамазан айына къавуштыр. 


Кель, достум, берабер окъуйыкъ. 


Къандилинъиз мубарек олсун! 


Машаллах* – Аллахнынъ истегени киби, демектир. 


Берат кьандили 


Мераба, достум! Бугунь – Берат кљандили. 
Мен Аллахны пек севем, Пейгьамберимизни пек 
севем, кьандиллерни пек севем, аилемни пек 
севем, достларымны пек севем, эм 
окъумагъа ве бильги алмагъа пек севем! 

Бугунь манъа Осман къартбаба Берат къандили 
акъкъында сеиледи. Достум, сен де, гъалиба, 
эеджаннен динълемегеазырсынъ. 

Мубарек учь айларнынъ арасында Шабан | 
айнынъ 15-нджи геджеси Берат къандилидир. % 
Бу гедже Аллах бизге пек якьын ве хатасы | 
олгьан мусульманларны афу зтер. Яни, бу 
гедже Аллахкъа дуа этсек, дуаларымыз къабул 
олунаджакъ. Мен бу гедже анасы-бабасы 
олмагъан балаларгъа ярдым этмек истедим. Эгер 
мен башкъаларгъа дуа этсем, мелеклер де манъа 
дуа этеджеклер, буны къартбабам айтты. 

Мен мелеклерни пек севем. Мелеклер 
нурдан яратылгъан пек лятиф бир варлыкъ 
олгъанлары ичюн биз оларны корип оламаймыз. 
Факъат мелеклернинъ барлыгъына инанамыз. 

Чюнки, мелеклернинъ барлыгъы акъкъында 
Аллах Тааля Къуран-ы Керимде хабер берди. 


Пейгьамберимиз де мелеклерни эм корьди, эм 
де бизге бильдирди. Аллахнынъ эмири иле 
Мелеклер пек кучьлюдир ве инсаннынъ такъаты 
етмейджек буюк ишлерни япарлар. Инсанларгьа 
яхшылыкъ телькъин эткен, оларны 
ярамайлыкътан къорчалагъан, къыйын 
вакъытларда муминлерге ярдымгъа 
ёлланылгъан мелеклер бар. 

Къандиль геджелери къартабабам ве бабам 
джамиге баралар, къартанам ве анам Къуран 
окъуйлар, намаз къылалар. Мен де бу гедже дуа 
этеджем. 

Кель, достум, бу гедже Пеигљамберимизге 
селям Еллайыкы: 


«Аллахумме салли аля сеййидина Мухаммед»! 


Севгили Пейгъамберимиз, биз сени пек севемиз! 


Къандилинъиз мубарек олсун! 


КЪАНДИЛИНЪИЗ МУБАРЕК 
ОЛСУН! 


Севимли Пейгъамбер бу гедже догьды, 
Гуллернинъ ичинде энъ гузель олды, 
Я Ресуль Аллахнынъ Хабиби олды, 
Шу Мевлид кьандили мубарек олсун! 


Бульбуль сеси иле хитап эйледи, 
Алемге Аллахны джандан севдирди, 
Хакънынъ ёлу бирдир, ачыкъ сёйледи, 
Регъаиб къандили мубарек олсун! 


Бу гедже даргъынлар ашкънен барыша, 
Иляхий достлукъчюн къальптен ярыша, 
Хакънынъ рахметине дуалар къавуша, 
Шу Мирадж къандили мубарек олсун! 


Бу гедже Аллахнынъ рахмети денъиз, 
Тёвбелер эйледик, къальбимиз темиз, 
Рамазангъа азыр олды гоньлюмиз, 
Шу Берат къандили мубарек олсун! 


РАМАЗАН АЙЫ 


Мераба, достум. 

Бугунь эвимизде эр кес кьувана, севине ве 
эеджанланала, чюнки айлар дие бекленильген 
Рамазан айы кельди. Эбет, достум, Раглазан! Он 
бир айнынъ султаны! 

Ана-бабама оразанынъ ильк куню 
тутаджагъымны айттым, олар пек къувандылар. 
Гедже бабам мени уянтты. Анам гузель бир софра 
азырлады, амма мен ич ашамагъа истемедим. 
Пейгъамберимиз ораза туткъан инсангъа 
Темчитте ич олмаса бир бардакъ сув ичмекни 
тавсие этти, деди анам. Темчит – бу танъдан 
эвель ораза вакъыты башламаздан аш ашалгъан 
заман. Аш ашамакъны танъ атмасынынъ ильк 
бельгилеринден эвель екюнлемек керек. Энди 
кунь бою ичмеге ве ашамагъа ясакътыр. Бугунь 
къомшуларымыз бизге келеджек, Хатидже 
кьартанам Къуран окьуйджакь. 

Хатидже къартанам Къуран окъугъанда янына 
бардым. Бу мукъаддес китапнынъ ичинде 
гузель язувлар ве эр саифесинде кучюк-кучюк 
чечеклерни корьдим. 


Кьартанамдам сорадым: «Бу чечеклер неге 
керек»? Кљартанам, джумлелерни айырмакъ 
ичюн, деди. 

Кьуранда джумлелерге ает дейлер, аетлер исе 
сурелерге болюне. Кьуран-ы Керим 114 суре, 6666 
аеттен ибареттир. Къураннынъ бир арифи биле 
денъишмеген. 

Дюньядаки бутюн Къуранлар бирдир. Бизим 
Къуран китабымыз пек эски, о Хатидже 
къартанамнынъ анасындан къалгъан. 

Достум, бу китапны биз огренмек керекмиз. 
Аллах бизни пек севе, бу мукъаддес китапны 
бизге бергени ичюн тешеккюр этемиз. 


Тешеккюр, Аллахым! 


ХОШ КЕЛЬДИНЬ, НУР РАМАЗАН! 


Хош кельдинъ, нур Рамазан! 
Мусульман санъа айран, 
Сени берди Ярадан, 

Хош кельдинъ, нур Рамазан! 


Он бир айнынъ султаны, 
Рахмет толу эр аньи. 
Мубаректир байрамы, 
Хош кельдинъ, нур Рамазан! 


Сен, мен, о, биз - эпимиз, 

Севинч толу гоньлюмиз, 

Темиз олсун кьальбимиз, 
Хош кельдинъ, нур Рамазан! 


Берабер олып, джоштыкъ, 
Савапкъа савап къоштыкъ, 
Биз Хакъкъа якъын олдыкъ, 
Хош кельдинъ, нур Рамазан! 


ИФТАР 


Акъшам эзаны сесини эшиткен сонь меним бир 
куньлюк оразам битеджек. 

Ифтар вакьты якъынлаша. Осман къартбаба ве 
бабам теспи чекелер, Олар ичинден сессиз 
«Эстагьфируллах», яни «Аллахым, афу эт», деп 
дуа этелер. Бу дуаны бир куньде энь аз 70 кере 
сёйлемек керек. 

Анам ифтар софрасыны азырлады. Бугунь 
ифтаргља кьомшуларымыз, сойларымыз, 
келеджек. Ифтар - бир куньлюк ораза биткен 
сонъ (кунь баткъан сонъ) акъшам емегидир. 

Рамазан айында ифтаргъа ораза уткъанларны, 
фукъарелерни, сойларны, къомшуларны 
чагъыргъан инсан савап къазана. 

Билесинъми, достум, Осман къартбабам манъа 
даа бир дуаны огретти. Бу ифтар дуасы. Оразаны 
туткъан инсан, ифтардан эвель бу дуаны 
окъумакъ керек: 


«Аллахумме леке сумту, ве бике аменту, ве 
алейке тевеккельту, ве аля рызкъыке эфтарту» 


Яни: «Аллахым, Сенинь ризань ичюн ораза 
туттым, Санъа инандым, Санъа ишандым, Сенинъ 
рызкъынънен оразамны ачтым». 


Хатидже къартанам исе, ораза туткъаным 
ичюн бахшыш берди ве «Аллах оразанъны къабул 


этсин», - деди. 


Билесинъми, достум, ораза айында ялан 
айтмакъ, сёгюнмек де ясакътыр. Екьса 
оразамызгъа аз савап берилир. 

Бир ай девамында эйи инсан олмагъа 
алышырмыз ве оразадан сонъ башкъа 
балаларгъа орьнек олурмыз. 


Хайырлы ифтарлар олсун! 


ХАНЕМИЗДЕ БУГУНЬ ИФТАР! 


Буюк бизим кьорантамыз, 
Оразаны биз тутамыз, 
Хакљкља шукюр эп айтамыз, 
Ханемизде бугунь ифтар! 


Ж” 


Ифтарны биз алгъышлайыкъ, 
«Бисмиллях»*, деп башлайыкъ, 
Татлы-дамлы биз ашайыкъ, 
Ханемизде бугунь ифтар! 


Емек ичюн эттик замет, 
Софрамызда бол берекет, 
Раббим юдже эм де самет, 
Ханемизде бугунь ифтар! 


Ораза бизге дева берген, 
р Ач алымызны бильдирген, 
Сабыр этмекни севдирген, 
Ханемизде бугунь ифтар! 


Бирлик оламыз ифтарда, 
Седждеде эм дуада, 
Хакънынъ рахмети ортада, 
Ханемизде бугунь ифтар! 


Бисмиллях* - Аллахнынъ адынен, демектир. 


КЂАДИР ГЕДЖЕСИ 


Мераба севгили, достум! Бугунь Кљадир 
геджеси. Эм севинем, эм бираз кедерленем, 
чюнки, бу сененинъ сонъ кьандили. Къадир 
геджеси - Рамазан айынынъ 27-нджи, 
муим геджесидир. Аллах Пейгъамберимизге 
мукъаддес Къуран-ы Керимни бу гедже 
эндирмеге башлады. Пейгъамбер Эфендимизге 
(с.а.в.) пейгъамберлик вазифеси бу геджеде 
берильди. Ана-бабамнен бу гедже чокъ дуа 
эттик. Сонъра бабам манъа Къурандан Къадир 
суресини окъуды. 


«Биз Къуранны Къадир геджесинде эндирдик. 
Къадир геджесининъ не олгъаныны сен 
билесинъми? Къадир геджеси бинъ айдан 


селяметлик толудыр». 


Достум, бир тюшюн, бир гедже бинъ айдан 
даа хайырлы зкен. Бинь ай! Ах, достум, пек 
эеджанлым, тасавур эт, бу гедже бутюн 
мелеклер дюньягъа келеджеклер. Мелеклер – 
ерде, коклерде, чевремизде - эр ерде булуналар. 
Сайыларыны анджакъ Аллах биле. Эр бирине 
Аллах махсус вазифелер бергендир. Базылары 
девамлы оларакъ Аллахкъа ибадет зтелер. 
Базылары да кяинатнынъ тертип ве низамыны 
козетелер. 


Осман къартбабам даа бир дуаны огретти. 
Пейгъамбер Эфендимиз, Къадир геджесинде 
бойле дуа эткен: 


Яни: «Аллахым сен чокъ афу этиджисинъ, афу 
этмекни севесинъ, мени афу эт». 

Достум, мен бир кьач кунь кьартбабамнен 
берабер бу дуаны окъудым. Сен де окъу. 


Къадир гедженъиз мубарек олсун! 


КЂАДИР ГЕДЖЕСИ 


Хакь яйды бизге рахмет, 
Бу гедже келир медет, 
Пейгьамбердир - Мухаммед, 
Хайыр Къадир геджеси! 


Къаранлыкъ айдын олды, 
Коктен мелеклер къонды, 
Бу гедже Къуран энди, 
Хайыр Къадир геджеси! 


Бинъ айдан хайырлы о, 
Мубарек, сайгъыллы о, 
Берекети онынъ бол, 
Хайыр Къадир геджеси! 


Нурундан ышыкъ теккен, 
Савап мужделер берген, 
Аллахкъа якъын эткен, 
Хайыр Къадир геджеси! 


АРЕФЕ КУНЮ 


Севгили достум, бугунь Рамазаннынъ сонъки 
куню. Бу айны ич унутмайджам. Не гузель ве, 
языкъ, тез кечти. Ярын мубарек Ораза байрамы 
оладжакъ, амма байрамдан эвель даа бир муим 
иш бар. Бу фукъаре ве етим къалгъан балаларгъа 
ярдым этмек. Яни фитир парасыны бермек. 

Бу айнынь башкъа ады - Рахмет айы. Не гузель, 
не гузель! Рамазанда фукъаре ве зенгин 
севинеджек. 

Асылында бири-биримизге кулер юзнен 
бакъмакъ керекмиз. Чюнки ислямда 
мусульманнынъ тебессюми садакъа сайыла, 
«Эльхамдуллилях», яни эр ниметни бизге берген 
Аллахкъа сонъсуз макътавлар олсун. 

Рамазан айында Аллахнынъ эмирлерини ерине 
кетиргенлер ичюн бир байрам бар. Бу Ораза 
байрамы! Байрамларны пек севем, мен беллесем, 
«Иншаллах»*, сен де севесинъ, достум! 


Тешеккюр, Аллахым! 


Иншаллах* - Аллах истесе, демектир. 


АРЕФЕ КУНЮ БУГУНБ 


Анам япа чиберек, 
Къокъу чыкъармакъ керек, 
Ярын байрам - Мубарек 
Арефе куню бугуны 


Хош кельдинъиз, къомшулар! 
Софрада элял ашлар, 
Ифтарымыз башлар, 

Арефе куню бугуны 


Бир ай ораза туттыкь, 

Бирликте сабыр эттик, 

Мурадымызгъа еттик, 
Арефе куню бугуны 


Арефеге къавуштыкъ, 
Динимизге яраштыкъ, 
Аллахтан мужде алдыкъ, 
Арефе куню бугуны 


ОРАЗА БАИРАМБ! 


Яшасын! Бугунь байрам, достум! Бугунь чокь 
бекленильген Ораза байрағлы. Байрам - 6у севинч 
куню! Мен о кьадар севиндим, сезлернен 
дуйгьуларымны аньлатамам. 

Саба пек эрте уяндыкь, ювундыкъ, тишлерни 
темизледик, энь гузель урбаларны кийдик ве 
гузель кьокьулар сюрдик. Осман кьартбабам ве 
бабам байрам намазына джамиге бардылар. Биз 
исе Хатидже кьартанам, анам ве мен эвимизни 
джыйыштырып, байрам софраны донаттыкъ. 
Чюнки бугунь бизге бутюн кунь мусафир 
келеджек. Кьартбабамны ве кьартанамны 
байрамнен хайырламакъ ичюн, сой-соплар, 
къомшулар келеджек. Амма, эльбетте, башта 
биз хайырладыкъ. 

Къартбабам ве бабам байрам намазындан 
къайткъан сонђ, къартбабамнынъ ве 
къартанамнынъ къолуны алдым ве байрамнен 
хайырладым: «Ораза байрамынъыз мубарек 
олсун!», дедим. Олар исе манъа бахшыш берип, 
мени де хайырладылар. 


Соньра бабамны ве анамны хайырладым, олар 
да мени хайырлап, бахшыш бердилер. 
Яшасын! Бугунь бахшышлар куню! Достум, мен 
беллесем,сенинь де байрамынъ бойле кечедир, 
чюнки бизни энь чокь севген Аллахтыр! 


«Эльхамдуллилях», яни эр ниметни бизге берген 
Аллахкъа сонъсуз макътавлар олсун, «Шукюр» 
этип, Онъа дуа этейик, достум. 


«Ораза байрамынъыз мубарек олсун!» 


Шукюр этмек* - Аллахкъа тешеккюр этмек, демектир. 


ОРАЗА БАЙРАМЫ МУБАРЕК ОЛСУН! 


Я Ресуль Аллахнынь елундан кеттик, 
Ораза тутып биз дуалар этик, 
Эльхамдуллилях, деп ниетке еттик. 

Ораза байрамы мубарек олсун! Е 


Байрам намазынынъ манасы терен, 
Фитиринъ бермеге даима огрен, 
Чокъ савап къазаныр бу ёлда юрьген. 
Ораза байрамы мубарек олсун! 


Тёвбелер эйледик дуанен Хакъкъа, 
Эр акъшам намазчюн тизильдик сафкъа, 
Тебессюм сеперик, олсун садакъа. 
Ораза байрамы мубарек олсун! 


Байрамда шенълик бар, байрамда – къуванч! 
е” Байрамда эр кимде достлукь бар, ишанч, 
Байрамда гонълюнъни Ярадангъа ач! 
Ораза байрамы мубарек олсун! 


КЂУРБАН БАИРАМБ! 


Мераба, севгили достум! Мубарек Ораза 
байрамындан чокь кечмеден мусульманлар даа 
бир буюк байрамны - Кљурбан байрамыны 
къаршылайлар. Къурбан байрамы - йылда бир 
кере, Хиджрий такъвимине коре Зюль-хидже 
айынынъ онунджы кунюнден башлап он 
дёртюнджи кунюне къадар девам эткен диний 
бир байрамдыр. Буны манъа эр вакъыттаки киби 
бизим дин ве урф-адетлеримизни анълаткъан, 
Осман къартбабам айтты. Аллах онъа узун омюр 
берсин. Бугунь де о Къурбан байрамы акъкъында 
тариф этти. 

Бир кунь эвель къартбабам бир къой кетирди 
ве мен къартбабамдан сорадым: 

- Кьартбаба, биз не энди къой 
бакъаджамызмы? 

- Ёкъ, балам, бу къой къурбанлыкъ, - деди. 

- Я насылдыр, бу «къурбанлыкъ», сорадым, 
мен. 


- Диньле, балам. Къурбан сёзюнинъ манасы 
акъраба (сой) сёзюнен бир тамырдан кельген. 


Якъынлыкъ я да якъынлашмакъ демектир. 
Кљурбан сезюнен бир къулнынъ Аллахкъа 
якъынлашмасы ифаде зтилир. Аллахкъа 
якъынлыкъ ичюн, ибадет ниетинен, Къурбан 
байрамы куньлеринде къурбангъа келишикли 
бир айванны чала, яни соялар. 

Чалынгъан къурбан этлеринден 
фукъарелерге берильмеси, мусульманлар 
арасында севги ве къардашлыкъ дуйгъуларыны 
къуветлендире. Варлыкълы инсанларнен | 
бирликте екьсуллар да севине. Кљурбаннен к. 
кельген бу севинч, джемаатнынъ раатлыкъ ве Ж 
бахтиярлыкъ ичерисинде яшамаларыны 
теминлей. 

Биз де ярын бабанънен байрам намазындан 
келип, бу къойны къурбан чаладжамыз. Бу 
къурбан этини биз учьке болип: бир къысмыны 
къурбан чалмагъан фукъарелерге дагъытырмыз, 
экинджи къысмыны сой-сопкъа ве 
достларгъа эдие этермиз ве къалгъаныны 
озюмизге къалдырырмыз. 

- Я къойгъа языкъ дегильми, дедим. 

- Ёкъ, балам, къурбан - Аллах ёлунда 
косьтерильген бир федакярлыкъ, Онынъ берген 
ниметлерине нисбетен шукюр борджуны ерине 


кетирмектир. 


Байрамлар берекеттир, яхшылыкъкъа 
умюттир. Эткен дуаларыныызны ве чаладжакь 
къурбанларны Аллах къабул этсин. Аллах 
джумлемизни даа чокъ байрамларгъа 
еткизсин! 


Кьурбан байрамынъыз мубарек олсун! 


ИБРАХИМ ПЕЙГЬАМБЕР 


Кљурбан байрамы Ибрахим Пейгъамбернен 
багьлы. Сен хатырлайсынъ, мен санъа Ашуре 
куню аньлаткьанда Ибрахим Пеигљамбер 
акъкъында айткъан здим. Иште Ибрахим 
Пейгьамбер инсанларгъа яхшылыкъ япкъан, 
фукъарелерге ярдым эткен бир пейгъамбер эди. 
О, инсанларгъа даа чокъ ярдымы тийсинъ деп, 
Аллахкъа дуа эткен: «Аллахым, манъа бир огъул 
бер де, о манъа ярдымджы олсун, эйиликни 
берабер япармыз». 

Аллах онынъ дуасыны къабул эткен ве 
Исмаил адлы гузель бир бала къысмет эткен. 
Исмаил осип буюген, бабасына яхшы ишлер 
япмагъа ярдым эткен. 

Бир кунь Ибрахим Пейгъамбер тюш 
корьген. Тюшюнде бир къарт онъа энъ севгенини 
Аллахкъа эдие бермесини айткъан. Ибрахим 
Пейгъамбер уянып, огълуны янына чагъыргъан, 
оны, энъ чокъ севгени ичюн, Аллахкъа эдие 
этмеге истегенини айткъан. Исмаил бабасынынъ 
сёзюнден чыкъмагъан. Гузель кийинип, 
бабасынен экиси дагъ устюне котерильгенлер. 


Дагљ успонде бир мелек келип, Лбрахим 
Пейгъамберге кьой берген ве бойле деген: 
«Ибрахим Пеигљамбер, эвлядынъны 
багьышламакънынъ кереги ёкъ. Аллах 
балаларны пек севе ве олар бабаларнынъ 
янларында кьалгьаныны истей. Онынъ ерине 
мына бу кьойны багьышла». 

Ибрахим Пейгъамбер кьойны Аллахкъа 
кљурбан кетирген. Аллах да оны къабул эткен 
ве эр кес пек бахтлы олгьан». | 


Достум, мен йыл девамында Осман 
къартбабамдан о къадар чокъ бильгилер алдым 
ве буюдим. Чокъ шейлерни огрендим, Аллахны 
буюк ве кучлю олгъаныны анъладым. 

Пейгъамбер Эфендимиз исе бутюн бу 
гузелликлерни бизге огреткени ичюн, онъа 
селям олсун! Достум, сен унутмадынъмы, кель, 
бирликте айтайыкъ: 


«Аллахумме салли аля сеййидина Мухаммед»! 


Аллахым манъа берген, эр шей ичюн шукюрлер 
олсун. Керчектен меним эр шейим бар. Ана-бабам 
бар, къартана-къартрбабам бар. Эвимиз бар. 
Оджам бар. Китапларым бар. Достларым бар. 
Гузель чечеклерим бар. Эписини пек севем. 


Эпинъиз ичюн дуа этем! Аминь! 


КЂУРБАН БАЙРАМЫ БУГУНЫ 


Балалар шекер топлай, 
Ильни тебессюм къаплай 
Бугунь дарылмакъ олмай - 
Къурбан байрамы бугунь! д 


Байрамгъа сиз келинъиз 
Къуванч иле эпинъиз! 
Хакъкъа шукюр этинъиз - 
Къурбан байрамы бугунь! 


Байрамда гуллер ачар, 
Савап, мерхамет сачар, 
Эр ким ямандан къачар - 
Кьурбан байрамы бугунь! 


Азиз Къурбан байрамы, 
Р Эпимизчюн хайырлы! 
Бирлештире бизлерни, 
Кьурбан байрамы бугунь! 


Ислям дюньясы кульсин! 
Кьальплерде севги толсун! 
Барыш ве тынчлыкъ олсун! 

Къурбан байрамы бугунь! 


АЛЛАХНЫНЪ ЛЮТФУДЫР 
— КЪУРБАН БАЙРАМЫ! 


Хакъ рахмет эйледи умметлерине, 
Къой энди Ибрахим пейгъамберине, 
Къурбан олды Исмаилинъ ерине. 
Аллахнынъ лютфудыр - Къурбан байрамы! 


Гонъюльден ачылыр дуанен эллер, 
Севги иле толур мумин юреклер, 
Хайыргъа весиле байрам-тедбирлер. 
Аллахнынъ лютфудыр - Къурбан байрамы! 


Къурбанынъ идракъ эт, анъла эм де биль, 
Къурбан демек - тек джан алмакъ дегиль, 
Хакъкъа сен итаат эт, урьметле эгиль. 
Аллахнынъ лютфудыр - Къурбан байрамы! 


Къурбанлыкъ - муминчюн истек-арзудыр, 
Танърыгъа ибадет - Ислямнынъ фарзыдыр, 
Ислямий аят бу - яшайыш тарзыдыр, 
Аллахнынъ лютфудыр - Къурбан байрамы! 


Окюнчли инсанлар бу куньде барышыр, 
Зенгинлер факъырнен нимет пайлашыр, 
Мусульман олмакъ эль-алемге ярашыр. 
Аллахнынъ лютфудыр - Къурбан байрамы! 


